Спачатку мы былі ў трансе. Уявіце, калі знянацку а палове на восьмую вечара да вас прыходзяць з вобшукам. Андрэя дома не было. Тады выйшла як: у дзень перад затрыманнем ён працаваў у другую змену. Я чула, як ён прыйшоў, стукнуў дзвярыма, гэта першая гадзіна ночы, — ведаю, што ён дома, заснула. Калі сышла на працу а 8 ранку, ён яшчэ спаў. Так выйшла, што мы з ім не сустрэліся. У той дзень у яго быў выходны, днём ён паехаў у Віцебск. Навошта — я не ведаю. Тым жа вечарам прыйшлі рабіць ператрус, так я даведалася пра арышт Андрэя.